CELEX: 32016D0851
Language: el
Date: 2016-05-26 00:00:00
Title: Εκτελεστική απόφαση (ΕΕ) 2016/851 της Επιτροπής, της 26ης Μαΐου 2016, για την τροποποίηση του παραρτήματος της απόφασης 2009/719/ΕΚ όσον αφορά την έγκριση για αναθεώρηση του ετήσιου προγράμματος παρακολούθησης της ΣΕΒ για την Κροατία [κοινοποιηθείσα υπό τον αριθμό C(2016) 3097] (Κείμενο που παρουσιάζει ενδιαφέρον για τον ΕΟΧ)

28.5.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 141/131
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2016/851 ΤΗΣ ΕΠΙΤΡΟΠΉΣ
   της 26ης Μαΐου 2016
   για την τροποποίηση του παραρτήματος της απόφασης 2009/719/ΕΚ όσον αφορά την έγκριση για αναθεώρηση του ετήσιου προγράμματος παρακολούθησης της ΣΕΒ για την Κροατία
   
      
         [κοινοποιηθείσα υπό τον αριθμό C(2016) 3097]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών (1), και ιδίως το άρθρο 6,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 999/2001 καθορίζει τους κανόνες για την πρόληψη, τον έλεγχο και την εξάλειψη των μεταδοτικών σπογγωδών εγκεφαλοπαθειών («ΜΣΕ») στα ζώα. Απαιτεί από κάθε κράτος μέλος να εφαρμόζει ετήσιο πρόγραμμα παρακολούθησης των ΜΣΕ, βασιζόμενο στην ενεργητική και παθητική επιτήρηση, σύμφωνα με το παράρτημα III του εν λόγω κανονισμού. Επιπλέον, το άρθρο 6 παράγραφος 1β του κανονισμού (ΕΚ) αριθ. 999/2001 προβλέπει ότι τα κράτη μέλη που μπορούν να αποδείξουν ότι έχει βελτιωθεί η επιδημιολογική κατάσταση της χώρας τους, σύμφωνα με ορισμένα κριτήρια που ορίζονται στο σημείο 7 του μέρους I του κεφαλαίου Α του παραρτήματος III του εν λόγω κανονισμού, μπορούν να αναθεωρήσουν το ετήσιο πρόγραμμα παρακολούθησης.
            
         
               (2)
            
            
               Η απόφαση 2009/719/ΕΚ της Επιτροπής (2) επιτρέπει στα κράτη μέλη που παρατίθενται στο παράρτημά της να αναθεωρήσουν το ετήσιο πρόγραμμά τους για την παρακολούθηση της σπογγώδους εγκεφαλοπάθειας των βοοειδών (ΣΕΒ) σύμφωνα με το άρθρο 6 παράγραφος 1β του κανονισμού (ΕΚ) αριθ. 999/2001. Επί του παρόντος 25 κράτη μέλη απαριθμούνται στο εν λόγω παράρτημα, ήτοι όλα τα κράτη μέλη εκτός από τη Βουλγαρία, την Κροατία και τη Ρουμανία.
            
         
               (3)
            
            
               Στις 22 Ιανουαρίου 2015 η Κροατία υπέβαλε στην Επιτροπή αίτηση αναθεώρησης του ετήσιου προγράμματός της για την παρακολούθηση της ΣΕΒ.
            
         
               (4)
            
            
               Στις 8 Φεβρουαρίου 2016 η Ευρωπαϊκή Αρχή για την Ασφάλεια των Τροφίμων (ΕFSA) δημοσίευσε επιστημονική έκθεση σχετικά με την αξιολόγηση για την αναθεώρηση του καθεστώτος παρακολούθησης της ΣΕΒ στην Κροατία (3) («έκθεση της ΕFSA»). Η έκθεση της EFSA αναφέρει ότι η προσθήκη της Κροατίας στην επιδημιολογική μονάδα που αποτελείται από τα 25 κράτη μέλη τα οποία περιλαμβάνονται επί του παρόντος στο παράρτημα της απόφασης 2009/719/ΕΚ, εφόσον εφαρμόζεται το ισχύον καθεστώς επιτήρησης, όπως εγκρίθηκε με την απόφαση 2009/719/ΕΚ για τα εν λόγω 25 κράτη μέλη, θα καθιστούσε δυνατή, σε μια επιδημιολογική μονάδα που απαρτίζεται από αυτά τα 25 κράτη μέλη συν την Κροατία, την ανίχνευση της ΣΕΒ σε ονομαστικό επιπολασμό τουλάχιστον 1 ανά 3 789 838 άτομα του πληθυσμού ενήλικων βοοειδών με επίπεδο εμπιστοσύνης 95 %. Ο εν λόγω ονομαστικός επιπολασμός είναι πιο ευαίσθητος από τον ελάχιστο απαιτούμενο ονομαστικό επιπολασμό για την επιτήρηση τύπου Α, που ορίζεται στο παράρτημα II κεφάλαιο Δ σημείο 1 στοιχείο α) του κανονισμού (ΕΚ) αριθ. 999/2001 ως 1 κρούσμα ανά 100 000 στον πληθυσμό των ενήλικων βοοειδών στη χώρα ή την περιφέρεια, με επίπεδο εμπιστοσύνης 95 %.
            
         
               (5)
            
            
               Από τις 14 έως τις 23 Ιουνίου 2010 και από τις 26 Νοεμβρίου έως τις 6 Δεκεμβρίου 2012 η Επιτροπή διενήργησε ελέγχους στην Κροατία για την αξιολόγηση των μέτρων σχετικά με τη ΣΕΒ («έλεγχοι της Επιτροπής»). Οι έλεγχοι της Επιτροπής κάλυψαν το σύστημα ταυτοποίησης και ιχνηλασιμότητας των βοοειδών και την εφαρμογή της απαγόρευσης των ζωοτροφών στην Κροατία. Τα αποτελέσματα των ελέγχων της Επιτροπής, ως εκ τούτου, χρησιμοποιήθηκαν ως στοιχεία για την αξιολόγηση της συμμόρφωσης της αίτησης που υπέβαλε η Κροατία με τα κριτήρια που αναφέρονται στο παράρτημα III κεφάλαιο Α μέρος I σημείο 7.1 στοιχεία β) και γ) του κανονισμού (ΕΚ) αριθ. 999/2001.
            
         
               (6)
            
            
               Με βάση τις πληροφορίες που περιέχονται στην αίτηση που υποβλήθηκε από την Κροατία για την αναθεώρηση του ετήσιου προγράμματος παρακολούθησης της ΣΕΒ, σύμφωνα με τα στοιχεία που παραθέτει η έκθεση της EFSA και με τις πληροφορίες που προκύπτουν από τους ελέγχους της Επιτροπής, η αίτηση που υπέβαλε η Κροατία αξιολογήθηκε θετικά. Είναι, συνεπώς, σκόπιμο να επιτραπεί στην Κροατία να αναθεωρήσει το ετήσιο πρόγραμμα παρακολούθησης της ΣΕΒ υπό τους ίδιους όρους που ισχύουν στα 25 κράτη μέλη που περιλαμβάνονται επί του παρόντος στο παράρτημα της απόφασης 2009/719/ΕΚ.
            
         
               (7)
            
            
               Συνεπώς, το παράρτημα της απόφασης 2009/719/ΕΚ θα πρέπει να τροποποιηθεί αναλόγως.
            
         
               (8)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο παράρτημα της απόφασης 2009/719/ΕΚ, η καταχώριση «— Κροατία» εισάγεται μετά την καταχώριση «— Γαλλία» και πριν από την καταχώριση «— Ιταλία».
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 26 Μαΐου 2016.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 147 της 31.5.2001, σ. 1.
   
      (2)  Απόφαση 2009/719/ΕΚ της Επιτροπής, της 28ης Σεπτεμβρίου 2009, που επιτρέπει σε ορισμένα κράτη μέλη να αναθεωρήσουν τα προγράμματά τους για την παρακολούθηση της ΣΕΒ (ΕΕ L 256 της 29.9.2009, σ. 35).
   
      (3)  EFSA Journal 2016· 14(2):4399.